༡༽སངས་རྒྱས་བྱང་སེམས་སོགས་ཀྱི་མཚན་ལ་འགྲེལ་རྒྱག་སྐབས་རྒྱས་བསྡུས་ཀྱི་ཁྱད་པར་ཡོད་དགོས་ཤིང་།ཁྲི་སྲོང་ལྡེ་བཙན་སྐབས་ཀྱི་དྷརྨ་དཀོན་མཆོག་སྤྲིན་དང་།ལང་ཀར་གཤེགས་པའི་མདོ་དང་བསྟུན་དགོས་པ།༢༽བཀས་བཅད་བྱས་པ་དེ་བསྒྱུར་བའི་གྲྭ་སོ་སོས་བརྩི་སྲུང་དགོས་པ།༣༽གལ་ཏེ་བསྒྱུར་བའི་གྲྭ་སོ་སོར་ཡིག་བསྒྱུར་ཐད་བསམ་ཚུལ་གཞན་ཡོད་ན།རྒྱལ་བོ་དང་ལོ་ཙཱ་བ།མཁན་པོ་གསུམ་ལ་ཞུས་ཏེ་ཐག་བཅད་རྗེས་ལག་བསྟར་བྱེད་ཆོག་པ།༤༽གསང་སྔགས་ཀྱི་གཞུང་རྣམས་གོང་ནས་བཀའ་ཕབ་སྟེ་བསྒྱུར་ཏུ་བཅུག་ན་མ་གཏོགས་ལོ་ཙཱ་བས་གང་འདོད་དུ་བསྒྱུར་མི་ཆོག་པ་སོགས་ཡིད་འཇོག་བྱེད་དགོས་པ་དུ་མ་གཏན་ལ་ཕབ།དེ་ལྟར་མངའ་བདག་ཁྲི་རལ་བ་ཅན་གྱི་སྐབས་སྐད་གསར་བཅད་གཉིས་པ་བྱས་ཤིང་ཡིག་བསྒྱུར་ཐད་ལ་མཛུབ་སྟོན་རང་བཞིན་གྱི་སྒྲ་སྦྱོར་བམ་གཉིས་དང་།རྒྱ་གར་དང་བོད་ཀྱི་སྐད་གཉིས་ཤན་སྦྱར་བའི་ཚིག་མཛོད་ཀྱང་གསར་དུ་བསྒྲིགས་པས།བོད་ཀྱི་ལོ་རྒྱུས་ཐོག་ཚིག་མཛོད་མེད་པའི་ལོ་རྒྱུས་ཀྱང་མཇུག་རྫོགས་པ་ཡིན་ནོ།།